Raigo Juhanson
Raigo Juhanson (sündinud 27. veebruaril 1967 Pärnus) on Eesti sõudja. Lõpetas 1985 Pärnu 13. kutsekooli. Töötanud pikamaa-autojuhina. Sõudmistreeninguid alustas 1981 Tiit Helmja juhendamisel, 1985–88 treenis Mati Villsaare treeningurühmas. Võitis 1985 NSV Liidu mitteolümpiadistantside meistrivõistlustel kergekaalu roolijata kahepaadil pronksmedali. 1986 Suurel Moskva regatil roolijata neljapaadil 3. koht. Saanud 1984–85 Eesti meistrivõistlustel nelja- ja kaheksapaadil 2 hõbe- ja 3 pronksmedalit.